Böhl-Iggelheim

Beel-Igglem (odder Behl-Ischlm, Ischlm; amtlich Böhl-Iggelheim) is ä vabondsfraii Gemää im Rhoi-Palz-Kreis un liggd zwische Naischdadt, Derkem, Ludwichshafe un Schbaya, Beel im Norde un Igglem im Siede.

Haubdoinnahmequell is die Londwärdschafd, die mehrschde, wo ned dord schaffen, sin Pendler.

 Zu de Gschid vunn dere Gemää:Quelle:Houmpäidsch vum Ord Iwwasedzung ins Beehl-Igglemer Pälzisch (O.J.) 

Böhl-Iggelhaim (Rhain-Pfalz-Krais) is ä Wohngemää mit rund 11.000 Oiwohner unn iss 1969 mit de Verwaldungsreform aus de friehere Gemääne Böhl(Beel;Beehl) unn Iggelheim (Igglem) gebild worre, die wuu s erschde mol urkundlisch Erwähnt worre sinn im Johr 780 (Böhl als Buhilo) bzw. 991 (Iggelhaim als Ugelenhaim). Ä frieherie Besiedlung dursch die Reemer konn dursch zahlraiche Funde aus em erschde bis vierde Johrhunnert nochgewisse werre. 
Um es Johr 1100 hänn Beehl unn Igglem mit Haßloch die Würdd vun Raichsderfer kriggd unn bilden zusamme die Pfleg vunn de Vogtai Haßloch, die umittelbar em Kaiser unnerschdonne hott.

Domit waren die Bierjer vunn dere Laibägeschaft frai unn konnden sisch ihr Schulthäß unn Rischder selwer wähle. Im 14. Johrhunnerd iss die privilegiert Schdellung erlosche.

Im Johr 1460 iss um Beehl, Igglem unn Haßloch än schlimme Krieg zwische em Kurferschd vunn de Palz, Friedrich em Siegraichen, unn em Grafen vunn Lainingen ausgebroche. Dodebai sinn Beehl unn Igglem faschd gonz nerregebrennt. In Igglem iss nur die Kersch, die 991 schunn als Basilika erwähnt werd, als änzischer Stäbau am Weschdrond vumm Dorf erhalde. De Kurferschd als Sieger in dem Kampf war vunn do o fer 338 Johr allänischer Herr vunn de Pfleg Haßloch.

Die Dörfer erholden sisch allmählisch widder vunn denne Folge vumm Krieg unn Igglem hott känne 1595 sogar de "Zehnde" zurickkaafe.

 Ling'gs 

 www.boehl-iggelheim.de

 Kwelle 

Kategorie:Sied- un Vordapälzisch Ärda